**ELŐTERJESZTÉS**

**A Gazdasági és Városstratégiai Bizottság 2019. júniusi ülésére**

**Javaslat egyes ingatlanok értékesítésére vonatkozó pályázati felhívás elfogadására**

Tájékoztatom a Tisztelt Bizottságot, hogy a Közgyűlés a 179/2019. (IV. 30.) Kgy. sz. határozatával elfogadta a 2019. évi vagyongazdálkodási koncepciót, egyúttal felkérte a polgármestert az abban foglaltak végrehajtására azzal, hogy az értékesítésre kijelölt ingatlanok közül a közgyűlési értékhatárt el nem érő vagyontárgyak hasznosítására vonatkozó részletes javaslatokat terjessze a vagyonrendelet szerinti tulajdonosi joggyakorló elé.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet (továbbiakban: Vagyonrendelet) Versenyeztetési Szabályzatának 7. pontja szerint a pályázatra szóló felhívást a Vagyonrendeletben meghatározott tulajdonosi jogok gyakorlója írja ki. A Vagyonrendelet 8. § (1) bekezdés b) pontja rögzíti, hogy a forgalomképes önkormányzati ingatlan és ingó vagyon tekintetében a (2)-(3) bekezdésben meghatározott kivételekkel a tulajdonosi jogokat 15 – 35 millió forint közötti egyedi forgalmi értékhatár esetén a gazdasági ügyeket ellátó bizottság gyakorolja.

A szombathelyi 9960 hrsz.-ú – természetben Szombathely, Győrffy I. u. 7. szám alatti – 761 m2 alapterületű „lakóház, udvar, gazdasági épület” megnevezésű ingatlan a SZOVA Szombathelyi Vagyonhasznosító és Városgazdálkodási Nonprofit Zrt. által 2019. április 15. napján készített forgalmi értékbecslés szerint bruttó 22.600.000,- Ft forgalmi értékű.

Az ingatlan értékesítésére vonatkozó pályázati felhívás az előterjesztés 1. számú, értékbecslése a 2. számú melléklete.

A szombathelyi 6964/A/5 hrsz.-ú – természetben Szombathely, Semmelweis u. 16. I. em. 5. szám alatti – 115 m2 alapterületű „lakás” megnevezésű ingatlan a SZOVA Szombathelyi Vagyonhasznosító és Városgazdálkodási Nonprofit Zrt. által 2019. május 8. napján aktualizált forgalmi értékbecslés szerint bruttó 17.000.000,- Ft forgalmi értékű.

Az ingatlan értékesítésére vonatkozó pályázati felhívás az előterjesztés 3. számú, értékbecslése a 4. számú melléklete.

Tájékoztatom a Tisztelt Bizottságot, hogy az értékbecslések terjedelmükre való tekintettel nem kerülnek megküldésre papír alapon. A dokumentumok elérhetőek és letölthetőek a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2019” menüpont alatt.

A fentiekre tekintettel kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjenek.

**Szombathely, 2019. június 4.**

 **/: Dr. Puskás Tivadar :/**

**Határozati javaslat**

**…./2019. (VI…...) GVB sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) bekezdés b) pontjában kapott felhatalmazás alapján a szombathelyi 9960 hrsz.-ú, Győrffy I. u. 7. „lakóház, udvar, gazdasági épület” megnevezésű ingatlanra vonatkozó pályázati felhívást – az előterjesztés 1. számú mellékletével egyező tartalommal – elfogadja.
2. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) bekezdés b) pontjában kapott felhatalmazás alapján a szombathelyi 6964/A/5 hrsz.-ú, Semmelweis u. 16. I/5. szám alatti „lakás” megnevezésű ingatlanra vonatkozó pályázati felhívást – az előterjesztés 3. számú mellékletével egyező tartalommal – elfogadja.
3. A Bizottság felhatalmazza a polgármestert, hogy az előterjesztés mellékletében foglalt pályázati felhívás alapján az ingatlan értékesítésére vonatkozóan a pályázatokat írja ki.
4. A Közgyűlés felkéri a polgármestert, amennyiben a pályázati eljárás eredménytelenül zárul, úgy gondoskodjon az előterjesztés mellékletével egyező tartalommal a pályázat további kiírásáról.

A Közgyűlés felkéri a polgármestert, amennyiben az aktualizált forgalmi érték változik, az új pályázati felhívást ismét terjessze a Bizottság elé.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

 (végrehajtásért: Lakézi Gábor, a Városüzemeltetési Osztály vezetője)

**Határidő:** 1-2. pont: azonnal

 3. pont: 2019. június 27.

 4. pont: folyamatos